POZVÁNKA pre rodiny z Malaciek a okolia

Združenie na pomoc ľuďom s mentálnym postihnutím v Slovenskej republike(ZPMP v SR) v spolupráci s Odborom sociálnych vecí Úradu Bratislavského samosprávneho kraja (OSV BSK)

si Vás dovoľujú pozvať na

STRETNUTIE S RODIČMI A PRÍBUZNÝMI

ľudí s mentálnym postihnutím

Dátum: **23. január 2018, o 14.00 hod**

Miesto konania: **Vstúpte, n.o. ul.1.mája 15 Malacky**

Cieľom stretnutia je bližšie spoznať potreby ľudí s mentálnym postihnutím a potreby ich rodín. Vaše potreby, Vaše skúsenosti a Váš pohľad na budúcnosť, ktoré sa spoločne pokúsime pomenovať, budú dôležitým východiskom pre prípravu strategických dokumentov v oblasti sociálnych služieb.

**Program stretnutia**:

* Privítanie a krátka prezentácia projektu Poskytovanie sociálnej pomoci ľuďom s mentálnym postihnutím a ich rodinám
* Predstavenie sa účastníkov stretnutia
* Predstavenie aktuálneho rámca a štruktúry sociálnych služieb
* Mapovanie potrieb ľudí s mentálnym postihnutím a ich rodín
* Diskusia a záver

Vzhľadom k obmedzenej kapacite miestnosti Vás **prosíme o potvrdenie Vašej účasti do 19.1.2018** telefonicky PhDr. Stefi Novákovej na čísle 0905 810 749 alebo emailom na domsvitania@stonline.sk. Stretnutí budeme organizovať viac podľa okresov v BSK.

Tešíme sa na stretnutie s Vami, na Vaše názory, podnety a skúsenosti.

Za tím ZPMP v SR: Za OSV BSK:

PhDr. Iveta Mišová, riaditeľka RC ZPMP v SR Mgr. Michaela Šopová, riaditeľka odboru

*Úrad splnomocnenca vlády SR pre rozvoj občianskej spoločnosti, Bratislavský samosprávny kraj a Združenie na pomoc ľuďom s mentálnym postihnutím v Slovenskej republike podpísali memorandum o spolupráci pri príprave, realizácii a vyhodnotení národného projektu Úradu splnomocnenca vlády SR pre rozvoj občianskej spoločnosti „Podpora partnerstva a dialógu medzi verejnou správou, občanmi a mimovládnymi neziskovými organizáciami na národnej, regionálnej a lokálnej úrovni v oblasti participatívnej tvorby verejných politík“.*

*Pilotný projekt s názvom* ***Poskytovanie sociálnej pomoci ľuďom s mentálnym postihnutím a ich rodinám*** *je súčasťou národného projektu, financovaného prostredníctvom štrukturálnych fondov a Operačného programu Efektívna verejná správa. Ambíciou projektu je vytvoriť nástroj na presadzovanie politík v oblasti sociálnych služieb na konkrétnu cieľovú skupinu – ľudí s mentálnym postihnutím a ich rodiny na území Bratislavského samosprávneho kraja.*

